**Βασικές Πληροφορίες για την Ανίχνευση και Διατύπωση Νοσηλευτικών Διαγνώσεων, Εκβάσεων και Παρεμβάσεων**

***Βασικές πληροφορίες για την ανίχνευση και διατύπωση νοσηλευτικών διαγνώσεων***

*1. Στοιχεία Νοσηλευτικής Διάγνωσης*

* Τίτλος
* Ορισμός
* Σχετιζόμενοι Παράγοντες ή Παράγοντες Κινδύνου
* Προσδιοριστικά Χαρακτηριστικά

*2. Τα προβλήματα υγείας του ασθενή και κατ’ επέκταση οι νοσηλευτικές διαγνώσεις μπορεί να είναι:*

* υπαρκτά (το πρόβλημα είναι παρόν)
* δυνητικά (το πρόβλημα μπορεί να εμφανιστεί στο μέλλον)
* πιθανά (το πρόβλημα μπορεί να είναι παρόν αλλά χρειάζεται επιπλέον στοιχεία για επιβεβαίωση)

*3. Διατύπωση νοσηλευτικών διαγνώσεων*

* *Υπαρκτή νοσηλευτική διάγνωση:*
  + (τίτλος)..........που σχετίζεται με …. …..(σχετιζόμενοι παράγοντες) όπως φαίνεται από ………….. (προσδιοριστικά χαρακτηριστικά).
* *Δυνητική νοσηλευτική διάγνωση:*
  + Κίνδυνος για (τίτλος) …………..που σχετίζεται με ………… (παράγοντες κινδύνου).
* *Διάγνωση καλής κατάστασης υγείας:*
  + Ετοιμότητα για προαγωγή (τίτλος)………….. όπως φαίνεται από ……………. (προσδιοριστικά χαρακτηριστικά).

***Βασικές Αρχές Διατύπωσης Νοσηλευτικών Σκοπών - Εκβάσεων***

*1. Εξαγωγή σκοπών και νοσηλευτικών παρεμβάσεων από νοσηλευτικές διαγνώσεις*

|  |  |
| --- | --- |
| ***Α΄ μέρος της νοσηλευτικής διάγνωσης (τίτλος και προσδιοριστικά χαρακτηριστικά)***   * Προσδιορίζει τη μη υγιή απάντηση * Υποδεικνύει τι πρέπει να αλλάξει   ⇓   * Προτείνει σκοπούς για τον ασθενή (προσδοκίες για αλλαγή) | ***Β΄ μέρος της νοσηλευτικής διάγνωσης (σχετιζόμενοι παράγοντες)***   * Προσδιορίζει παράγοντες οι οποίοι προκαλούν ή συμβάλλουν στην ανεπιθύμητη απάντηση και αποτρέπουν την επιθυμητή αλλαγή   ⇓   * Προτείνει νοσηλευτικές παρεμβάσεις |

1. *Συστατικά επιθυμητών εκβάσεων*

* Υποκείμενο: από ποιο άτομο αναμένεται η επίτευξη της έκβασης; (ασθενής, οικογένεια, κοινότητα)
* Ρήμα: Τι ενέργειες απαιτούνται από το άτομο για να επιτύχει την έκβαση; (βλ κατάλογο ρημάτων που δόθηκε σε φοιτητές)
* Συνθήκη: υπό ποιες προϋποθέσεις το άτομο θα υλοποιήσει τις ενέργειες;
* Κριτήρια απόδοσης: πόσο καλά το άτομο αποδίδει στις ενέργειες;
* Χρόνος – στόχος: μέχρι πότε αναμένεται το άτομο να είναι ικανό να πραγματοποιεί τις ενέργειες;
  + *Μακροπρόθεσμοι:* εκτιμώνται συνήθως σε περισσότερο από μια εβδομάδα (>7 ημέρες)
  + *Βραχυπρόθεσμοι:* μπορεί να εκτιμηθούν σε λίγα λεπτά της ώρας – μία εβδομάδα

Οι σκοποί πρέπει να θεωρούνται σημαντικοί από τον ασθενή να είναι υποστηρικτικοί στο συνολικό σχέδιο της θεραπείας, να είναι συνοπτικοί, συγκεκριμένοι και να διατυπώνονται θετικά.

*3. Διατύπωση Νοσηλευτικών Σκοπών/ Εκβάσεων*

|  |  |  |  |  |
| --- | --- | --- | --- | --- |
|  | Σκοπός | | Παράδειγμα | |
| Υποκείμενο | Ο ασθενής | | Ο ασθενής | |
| Ρήμα | Προσδιορίζει με σαφήνεια την ενέργεια που αναμένεται να εκτελέσει ο ασθενής | | θα διανύει | |
| Κριτήρια | Περιγράφουν με παρατηρήσιμους μετρήσιμους όρους την αναμενόμενη συμπεριφορά του ασθενή | | όλο το μήκος του διαδρόμου με τη βοήθεια ενός ατόμου μέχρι το τέλος της βάρδιας | |
| *4. Ρήματα για την καταγραφή σκοπών*   * Ορίζω * Προσδιορίζω * Ταξινομώ * Περιγράφω * Εξηγώ * Εφαρμόζω * Χρησιμοποιώ * Επιδεικνύω * Προετοιμάζω * Σχεδιάζω * Εκφράζω λεκτικά * Διαλέγω | | | * Επιλέγω * Εκτελώ * Εγχέω   *5. Ρήματα που πρέπει να αποφεύγονται στην καταγραφή σκοπών*  ΓΕΝΙΚΑ ΚΑΙ ΜΗ ΜΕΤΡΗΣΙΜΑ όπως   * Γνωρίζω * Κατανοώ * Μαθαίνω * Ενημερώνομαι | |

***Βασικές πληροφορίες για τη διατύπωση νοσηλευτικών ενεργειών / παρεμβάσεων***

*1. Η Νοσηλευτική Παρέμβαση* κατευθύνει το σχεδιασμό των νοσηλευτικών ενεργειών που θα βοηθήσει το άτομο και / ή σημαντικούς άλλους να επιτύχουν τις επιθυμητές εκβάσεις.

**Οι** **νοσηλευτικές ενέργειες** είναι ειδικές, ρεαλιστικές και εξατομικευμένες για το συγκεκριμένο ασθενή.

*2. Οι νοσηλευτικές ενέργειες / παρεμβάσεις:*

* Είναι ειδικές κατά περίπτωση για την ηλικία και την κατάσταση του ατόμου
* Δηλώνουν με ευκρίνεια:
  + Την ημερομηνία καταγραφής της παρέμβασης
  + Το ενεργητικό ρήμα που αντανακλά τη δραστηριότητα που θα πραγματοποιηθεί (υποτακτική – να, προστακτική ή **ουσιαστικό που αποδίδει το ρήμα όπως το βιβλίο**)
  + Τα δεδομένα που προσδιορίζουν τον τρόπο (Πως), το χρόνο (Πότε), τον τόπο (Που), την ποσότητα (Πόσο) και τη συχνότητα (Πόσο συχνά).
  + Την υπογραφή και / ή αρχικά του νοσηλευτή
* Περιλαμβάνουν μόνο την αποδεκτή συντομογραφία
* Παραπέμπουν στον οδηγό διαδικασιών του οργανισμού, ή άλλη βιβλιογραφία για τα βήματα ρουτίνας και τις χρονοβόρες διαδικασίες

*3. Παράγοντες που καθορίζουν την ιεράρχηση των ενεργειών / παρεμβάσεων*

* Κατάσταση ασθενούς
* Καινούριες πληροφορίες από επαναξιολόγηση
* Διαθέσιμος χρόνος και πόροι για τις νοσηλευτικές παρεμβάσεις
* Ανατροφοδότηση από τον ασθενή, την οικογένεια και άλλους επαγγελματίες υγείας
* Εμπειρία νοσηλευτών στην αξιολόγηση της κατάστασης και θέσπιση προτεραιοτήτων

*4.Οι κύριες κατηγορίες προτεραιοτήτων των νοσηλευτικών ενεργειών / παρεμβάσεων είναι:*

**Α**ssessment - Αξιολόγηση

**C**are & comfort measures - Μέτρα φροντίδας και άνεσης

**T**eaching – Εκπαίδευση